पार्सलघर से बाहर बाजार तक माल पहुंचाने के लिए ट्राली, डाला से लेकर वाणिज्यकर अधिकारी, पुलिस, जीआरपी, आरपीएफ सहित अन्य लोगों का पूरा सिंडीकेट सक्रिय था। यानी वैगन से माल बाहर निकलते ही इसकी लोडिंग करके कुछ ही समय में बाहर कर दिया जाता था। पूरा खेल दो दशक से अधिक समय से व्यवस्थित ढंग से चल रहा था। गत वर्ष गुड्स एंड सर्विस टैक्स लगने के बाद रेलवे में बिना किसी रोक–टोक हो रही ढुलाई प्रभावित होने लगीं। नए नियम–प्रावधान के चक्कर में दूसरे राज्यों से रेल के जरिए माल की आमद कम हो गई। ऐसे में यहां पर चल रहे काकस ने तमाम लोगों को काम न होने की दलील देने लगे। इसे लेकर सिंडीकेट में आपसी सहमति तल्खी में बदल गई।